जिले में गरीब लोगों का एकमात्र सहारा जिला चिकित्सालय है। जहां पर सभी मर्ज का उपचार एक रुपये में हो जाता है। लेकिन चिकित्सकों के रवैये से आने वाले दूरदराज से आने वाले मरीजों को परेशान होना पड़ता है। ऐसी ही स्थिति शनिवार को दोपहर डेढ़ बजे ओपीडी कक्षों में देखने को मिली। जहां पर लगभग पांच ओपीडी सूनी नजर आईं तो तीन से अधिक पर ताले लटके दिखे। इनमें डा. राजेंद्र प्रसाद, अनुपम मिश्रा व एलबी गुप्ता, अमित चतुर्वेदी की ओपीडी पर ताला पड़ा मिला। डा. आरके दत्त व डा. आरपी सिंह का ओपीडी कक्ष खुला था, लेकिन चिकित्सक मौजूद नहीं थे। ऐसी ही स्थिति दंत रोग विशेषज्ञ मनीष माथुर व बाल रोग विशेषज्ञ विजय द्विवेदी का रहा। ओपीडी खुली होने पर मरीज चिकित्सक का इंतजार कर रहे थे। कुछ मरीजों को चिकित्सक न मिलने पर बिना उपचार के मायूस होकर लौट गए।